Tenis i NBA: Roddick na vrhu na kraju sezone tenisa, Toronto u produžecima pobjedio Houston - 2003-11-17
U Sacramentu, Pedja Stojaković postigao 33 poena u susretu kojeg su Kings dobili 106 - 104, protiv Goldena State Warriorsa.
Američki tenisač Andy Roddick je zvanično postao drugi najmladji tenisač koji je završio sezonu na čelu liste najbolje rangiranih tenisača svijeta. Finalna lista je objavljena danas i na njoj je 21-no godišnji Roddick završio 2003. godinu sa 4 hiljade 535 poena, što je 160 poena više od šampiona Wimbledona, Rogera Federera iz Švicarske. Medjutim, na samom kraju ovogodišnje sezone Federer je bio najimpresivniji igrač osvojivši pobjedničku titulu na jučer završenom Masters kupu u Houstonu u Sjedinjenim Državama. On je rezultatom 3:0 u setovima pobjedio Amerikanca Andrea Agassija. U meču koji je trajao samo 88 minuta Federer je svom mnogo poznatijem i trofejima bogatijem protivniku prepustio svega 7 gemova. Agassi u drugom setu nije uspio osvojiti čak niti jedan jedini gem. Sjajna igra Rogera Federera, osim titule pobjednika na ATP Masters kupu, donijela mu je i nagradu od milion i po dolara i drugo mjesto na rang listi najboljih tenisera u ovoj godini, koje je preuzeo od pobjednika Otvorenog prvenstva Francuske, Juana Carlosa Ferreroa iz Španije. Ferrero je zvaršio na trećem mjestu, Agassi na četvrtom i argentinac Guillermo Coria na petom mjestu najbolje rangiranih tenisača svijeta na isteku teniske sezone 2003. godine. Prijašnji najmladji tenisač koji je godinu završio na prvom mjestu rang liste najboljih bio je australijanac Lleyton Hewitt, 2001. godine, u 20-toj godini života. Justine Henin-Hardenne, jedina žena koja je pobjedila dva glavna turnira ove godine, završila je na vrhu liste najboljih tenisačica. Na listi koja je objavljena prošle sedmice, njena zemljakinja Kim Clijsters je na drugom mjestu, a amerikanka Serena Williams na trećem. NBA: 33 POENA STOJAKOVIĆA I POBJEDA KINGS-a U Sacramentu je Pedja Stojaković sinoć postigao 33 poena kada su Kings sa 106-104 pobjedili Golden State Warriors. Bila je to 15-ta uzastopna pobjeda Kingsa nad svojim rivalima iz iste države, od 1999. godine. Toronto Raptors su sinoć u produžecima uspjeli pobjediti Houston Rockets, 101-97. Rookie Raptorsa, Chris Bosh je izborio prvi produžetak tricom postignutom sedam sekundi prije kraja regularnog vremena. U dva produžetka je, zatim, postigao 10 od svojih ukupno 25 poena. Los Angeles Lakers su sinoć pobjedili Miami Heat, 99-77. Najuspješniji je bio Kobe Bryant sa 27 poena.